b'\n_START_ARTICLE_\nOdvrgljiv rezervoar\n_START_PARAGRAPH_\nOdvrgljiv rezervoar ali zunanji rezervoar (ang. drop tank, external tank ali wing tank) je rezervoar za gorivo, ki se ga namesti na zunanje dele letala npr. pod krila ali pod trup. Uporabljajo se ve\xc4\x8dinoma na voja\xc5\xa1kih letalih za pove\xc4\x8danje doleta in trajanja leta. Ko se rezervoar izprazni, se ga po navadi odvr\xc5\xbee. V izjemnih okoli\xc5\xa1\xc4\x8dinah, na primer pred bojem, lahko pilot odvr\xc5\xbee v letu tudi polnega. V nekaterih primerih lahko letalo tudi pristane z njimi._NEWLINE_Prvi\xc4\x8d so odvrgljive rezervoarje uporabili v \xc5\xa1panski dr\xc5\xbeavljanski vojni. V drugi svetovni vojni so Nemci uporabljali standardizirane 300-litrske rezervoarje na veliko razli\xc4\x8dnih tipih letal._NEWLINE_Slabost odvrgljivih rezerovarjev je pove\xc4\x8dan zra\xc4\x8dni upor in manj\xc5\xa1a manevrirnost letala. Letalo bo po navadi najprej uporabilo gorivo iz odvrgljivih rezervoarjev, jih odvrglo, da se zmanj\xc5\xa1a zra\xc4\x8dni upor in nadaljevalo z letom z gorivom iz notranjih rezervoarjev._NEWLINE_Obstajajo tudi konformni rezervoarji za gorivo (CFT), ki so v bistvu dodatni rezervoarji pri straneh trupa in niso odvrgljivi, v nekaterih primerih se jih da odstraniti na zemlji.'